als_Latn dik_Latn sag_Latn
Deda: Thaçi nuk mund të bëjë marrëveshje me Vuçiqin krye në vete
Deputeti i ardhshëm i Kuvendit të Kosovës, Ilir Deda ka dalë kundër veprimit të presidenti të Kosovës, Hashim Thaçi, i cili sot zhvilloi negociata me presidentin serb, Aleksandar Vuçiq në Bruksel.
Deda, në Facebook ka shkruar se Hashim Thaçi nuk është person privat që të merret vesh me Vuçiqin, për çështje shtetërore, shkruan Periskopi.
Komenti i plotë i Dedës:
Interesi shtetëror i Kosovës në dialog duhet të ndërtohet vetëm me konsensus të gjërë të partive politike. Atë nuk mund ta ndërtojë asnjë bartës institucional krye në veti. Para se të ndërmerr hapa të njëanshëm, kryetari i Kosovës duhet të merr aprovimin e partive politike në Kosovë. Hashim Thaçi nuk është person privat që të merret vesh me Aleksandër Vuçiqin për “fazë të re të dialogut” me Serbinë. Me historinë e tij në dialog ku nuk e ka përfaqësuar interesin e Kosovës dhe ku nuk e ka respektuar Kushtetutën, Thaçi si kryetar i Kosovës – dhe krye në vete – nuk mund të bëjë marrëveshje me Vuçiqin.
als_Latn als_Latn als_Latn als_Latn als_Latn